Meer krag vir Pajero | Wheels24 --
Die nuwe 3,8-liter-V6-enjin is die grootste en kragtigste Mitsubishi-enjin tot op hede, maar dit weeg 3 kg minder as sy 3,5 F -voorganger, en ontwikkel 150 kW krag teen 5 000 r/min en 314 Nm wringkrag teen 3 250 r/min.
Ook het die nuwe Pajero 'n wieltolbeheerstelsel, wat die Mitsubishi Active Stability Traction Control (ofte wel M-ASTC) genoem word.
Dit monitor elke wiel se rolbeweging, asook die enjinspoed, die stuur- en voertuighelling en die versnellerposisie voortdurend om die kraglewering en remkragte presies te beheer.
Die outomatiese modelle het ook Mitsubishi se INVECS-II-ratkas wat bestuurspatrone "onthou" en ratkeuses en -wisselings aanpas.
Ander detail-veranderings sluit in 'n nuwe sierrooster en herontwerpte buffer, asook 'n veranderde middelkonsole met onder meer 'n volkleurskerm.
Die volledig ingevoerde Pajero is nou beskikbaar vanaf R347 000 tot R449 000. Dit sluit 'n waarborg van twee jaar of 100 000 km en 'n onderhoudsplan van drie jaar of 10 000 km in.